Държавен вестник, бр. 66, 2015 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  66
„Приложение № 6 
към чл. 7, ал. 2
ПРАВИЛА
за условията и реда за разпределяне, отчитане 
и контрол на предоставяните от бюджета сред-
ства за дейностите по техническа ликвидация 
или консервация, рекултивация, мониторинг и 
пречистване на води, включени в Постановление 
№ 140 на Министерския съвет от 1992 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С Правилата се определят условията 
и редът за разпределяне, отчитане и контрол 
върху разходването на предоставeните от 
бюджета средства за дейностите, включени в 
Постановление № 140 на Министерския съвет 
от 1992 г. за преструктуриране на рудодобива 
и поетапно закриване на неефективни про-
изводствени мощности, наричано по-нататък 
„постановлението“.
Чл. 2. (1) Средствата за финансиране на 
проектите се осигуряват ежегодно със Закона 
за държавния бюджет на Република България и 
с постановлението за изпълнение на държавния 
бюджет за съответната година.
(2) Средствата по ал. 1 имат целеви харак-
тер и не могат да се използват от „Еко – Ме-
дет“ – ЕООД, за други дейности, обезпечения, 
залози или принудително погасяване на пуб-
лични и частни държавни вземания, както и 
за вземания на трети лица.
Чл. 3. (1) Министърът на икономиката раз-
пределя средствата, предвидени в бюджета на 
Министерството на икономиката за съответната 
година за изпълнение на годишната План-про-
грама, разработена въз основа на приоритетни 
проекти.
(2) План-програмата се приема от Междуве-
домствения експертен съвет при Министерство-
то на икономиката, съгласува се с министъра 
на околната среда и водите и се утвърждава 
от министъра на икономиката. 
(3) При необходимост от актуализиране 
на годишната План-програма е възможно из-
вършването на промени в разпределението на 
средствата по нея по реда на ал. 2 в рамките 
на общия размер на средствата, определен с 
постановлението за изпълнение на държавния 
бюджет за съответната година. 
Чл. 4. Дейността на Междуведомствения 
експертен съвет се регламентира в приет от 
него правилник за организация на работата 
му, утвърден от министъра на икономиката. 
Чл. 5. (1) Дейностите по чл. 1 се извършват 
въз основа на работни проекти, програми, раз-
четно-сметни документации, проекти за мони-
торинг, задания за проектиране, предпроектни 
проучвания, технико-икономически обосновки 
за авансово отпускане на средства за извърш-
ване на неотложни дейности, предхождащи 
изпълнението на техническите проекти, про-
грами и работни проекти за възстановяване 
на околната среда, рекултивация, екологичен 
мониторинг, проекти за изпълнение на инвес-
титорски функции и инвеститорски контрол, 
както и на техните изменения и допълнения, 
наричани по-нататък „проекти“.
(2) Проектите, както и техните изменения и 
допълнения се приемат от Междуведомствения 
експертен съвет, създаден по реда на постано-
влението. 
Чл. 6. На финансиране подлежат проекти, 
за които са изпълнени следните условия: 
1. да са приети от Междуведомствения екс-
пертен съвет; 
2. протоколите от заседанията на съвета да 
са утвърдени от министъра на икономиката.
Г л а в а  в т о р а
УСЛОВИЯ И РЕД ЗА ФИНАНСИРАНЕ
Раздел І
Условия за финансиране на проекти
Чл. 7. При условията и по реда на настоящите 
правила се финансират дейностите за обекти, 
включени в приложение № 1 към Постановление 
№ 140 на Министерския съвет от 1992 г., по:
1. изпълнение на проекти за техническа 
ликвидация или консервация;
2. изпълнение на проекти за ликвидиране 
на последствията от добива и преработката на 
руди – за техническа и биологична рекултива-
ция, и за ликвидиране на щети, възникнали от 
вредното влияние на минните работи, както 
и от природни и разрушителни въздействия, 
застрашаващи имуществото и/или живота на 
хора и животни;
3. изпълнение на проекти за мониторинг и 
пречистване на води;
4. задания за проектиране;
5. изпълнение на проекти за управление на 
дейността, предпроектни проучвания, проекти-
ране, за транспортни разходи, командировки и 
възнаграждения на външни експерти за участия 
в комисии и съвети;
6. придобиване на специализирани материал-
ни активи – машини, съоръжения, измервателна 
апаратура и транспортни средства, използвани 
от дружеството, извършващо дейностите по 
постановлението, само и единствено за пре-
чистване на води и мониторинг;
7. екологични санкции.
Чл. 8. Не се финансират дейности, които са 
извършени преди приемане на проектите по 
чл. 5 от Междуведомствения експертен съвет, 
както и проекти, които не са включени в го-
дишната План-програма.
Чл. 9. В случай че при изпълнението на 
дейностите по чл. 7 настъпи съществено от-
клонение от цените на електроенергия, горива, 
материали, резервни части и труд от предва-
рително разчетените за годината, дружеството 
може да предложи актуализация на разчетите 
по обекти в рамките на утвърдените средства 
с годишната План-програма и да ги внесе в 
Междуведомствения експертен съвет за раз-
глеждане и приемане.